laion/Wikipedia-Exotic huggingface dataset:
ბეკიმ ბალაი

ბეკიმ ბალაი(დ. 11 იანვარი, 1991) — ალბანელი პროფესიონალი ფეხბურთელი, რომელიც თამაშობდა თავდამსხმელის პოზიციაზე, ალბანურ კლუბ შკოდერის ვალაზნიასა და ალბანეთის ეროვნულ საფეხბურთო ნაკრებში. ბალაიმ საფეხბურთო კარიერა დაიწყო მშობლიური ქალაქის კლუბ Vllaznia-ში და პროფესიონალურ კარიერაში მისი დებიუტი 17 წლის ასაკში შედგა. ამ კლუბში ასპარეზობისას, მან 38 თამაშში 17 გოლის გატანა მოახერხა, შემდეგ კი თურქულ საფეხბურთო კლუბ Gençlerbirliği-თან გააფორმა კონტრაქტი. თურქეთში მცირე წარმატების შემდეგ ის დაბრუნდა მშობლიურ ალბანეთში და ასპარეზი ტირანაში განაგრძო, აქ მან 37 თამაშში 15 გოლის გატანა მოახერხა. ტირანას შემდეგ იგი საფეხბურთო კლუბ პრაღის სპარტას შეუერთდა, ჩეხეთის რესპუბლიკაში 2013 წლის იანვარში. პრაღის სპარტაში ყოფნის დროს იგი კლუბის მიერ იჯარით იყო გაცემული პოლონურ კლუბ იაგელონია ბიალისტოკში 2013–14 სეზონისთვის, სადაც მან 36 მატჩში 9 გოლი გაიტანა, შემდეგ კი დაბრუნდა თავის მშობლიურ კლუბში 2014-15 სეზონის პირველ ნახევარში. იგი შეუერთდა ხორვატიულ კლუბს HNK Rijeka-ს 2015 წლის იანვარში, ამ ტრანსფერის განსახორციელებლად, კლუბმა 600,000 ევროს გადაიხადა. ბალაიმ სანაკრებო კარიერა 19-წლამდელთა ნაკრებში 2008 წელს დაიწყო, იგი ასევე ასპარეზობდა 21-წლამდელთა ნაკრებში, 2010 წელს, კარიერის დაწყებიდან 2 წელში. მისი დებიუტი ალბანეთის ეროვნულ საფეხბურთო ნაკრებში 2012 წელს შედგა და მნიშვნელოვანი როლი ითამაშა ნაკრებისთვის უეფას ევრო 2016-ის საკვალიფიკაციო ეტაპებზე, განსაკუთრებით პორტუგალიის წინააღმდეგ როდესაც მან საჰაერო ორთაბრძოლაში გოლის გატანა მოახერხა, რომელიც ალბანეთისთვის გამარჯვების გოლი აღმოჩნდა. იგი შეირჩა უეფას ევრო 2016-თვის, ალბანეთის ნაკრების 23-კაციან შემადგენლობაში, ხოლო ევროპის ჩემპიონატზე მისი დებიუტი შედგა რუმინეთის წინააღმდეგ ჯგუფის ბოლო მატჩში. ბეკიმ ბალაი — Soccerway ბეკიმ ბალაი – უეფას ჩანაწერი (ინგლისური) ბეკიმ ბალაი — National-Football-Teams.com Bekim Balaj – Euro 2016 profile at FSHF.org ↑ Turkish team signs Albanian striker. World Bulletin (17 June 2010). ციტირების თარიღი: 20 October 2019 ↑ Bala te Tirana per 70 mije sq. Panorama Sport. Arkiva Shqiptare e Lajmeve (20 January 2011). დაარქივებულია ორიგინალიდან — 2 ივნისი 2016. ციტირების თარიღი: 20 October 2019 ↑ Zyrtare, Bekim Balaj kalon te Rijeka sq. Gazeta Panorama (8 January 2015). ციტირების თარიღი: 20 October 2019 ↑ „De Biasi shpall listën zyrtare të Euro 2016“ [De Biasi announces the official list of Euro 2016] (ალბანური). FSHF.org. 31 May 2016. ციტირების თარიღი: 31 May 2016. ↑ Richard Amofa. (19 June 2016) Euro 2016: Romania 0 Albania 1 - Armando Sadiku scores the only goal to seal his country's first ever win at a major competition. The Telegraph. ციტირების თარიღი: 20 October 2019
სალომინაოს ღვთისმშობლის ეკლესია

სალომინაოს ღვთისმშობლის ეკლესია — არქიტექტურული ძეგლი ვანის მუნიციპალიტეტის, სოფელ სალომინაოში, სოფლის სასაფლაოს ტერიტორიაზე. სალომინაოს ღვთისმშობლის ეკლესია დარბაზული ტაძარია, რომელიც ამჟამად დაზიანებულია და შემორჩენილია საკურთხეველი და ჩრდილოეთი კედლის დიდი ნაწილი. მათი სიმაღლე დაახლოებით 5-6 მეტრს აღწევს. აბსიდის ჩრდილოეთით მაღალი თაღოვანი ნიშია, რომელშიც შემორჩენილია მოხატულობის უმნიშვნელო ფრაგმენტები. აბსიდის ჩრდილოეთი მხარი ორსაფეხურიანია. ჩანს სარკმლის მარცხენა წირთხლის ფრაგმენტი. ჩრდილოეთ კედელზე სამსაფეხურიანი პილასტრის კვალია. ეკლესია ნაგები იყო მონაცრისფრო, უხეშად დამუშავებული ქვით. კონსტრუქციული ნაწილებისათვის გამოყენებული იყო თლილი ქვა. ეკლესიის სამხრეთი და დასავლეთი კედლები ჩანს საძირკვლის დონეზე. დასავლეთით მინაშენის ფრაგმენტებია.  კულტურული მემკვიდრეობის პორტალი, № 10122
ყუმურის წმინდა გიორგის ეკლესია

ყუმურის წმინდა გიორგის ეკლესია — არქიტექტურული ძეგლი ვანის მუნიციპალიტეტის სოფელ ყურმურში. ყუმურის წმინდა გიორგის ეკლესია დარბაზული ტაძარია, ნაგებია სხვადასხვა ზომის ნატეხი ქვით. კონსტრუქციული ნაწილებისთვის გამოყენებულია თლილი ქვიშაქვის კვადრები. კედლები შელესილი ყოფილა სქელი ბათქაშით. შვერილაბსიდიანი ეკლესია შიდა სივრცე სწორკუთხაა, აღმოსავლეთიდან დასრულებული ღრმა ნახევარწრიული საკურთხევლით. აბსიდა გამოყოფილია მხრების საშუალებით. გრძივ კედლებში დატანებული თაღოვანი კარის ორივე მხარეს შემორჩენილია კედლის ამყოლი პილასტრების ანაბეჭდი. კარი დასავლეთიდანაც არის. მის თავზე ფრონტონში, შემორჩენილია სარკმლის ქვედა ნაწილი. დეკორატიული აქცენტები გაკეთებულია დასავლეთ და სამხრეთ კარზე. ქვიშაქვაში გამოკვეთილია უხეში ლილვი, რომელიც გარს უვლის მათ. ამათგან დასავლეთი კარის ჩრდილოეთი ნაწილი ჩამონგრეულია. სამხრეთისაზე მხოლოდ თაღია ნაწილობრივ ჩამოქცეული. თვით ეკლესიის კამარა ჩამონგრეულია. გრძივი კედლები ჩაქცეულია სარკმელებიანად. კედლების საპირე ქვა შემოცლილია. ეკლესია იდგა ცოკოლზე, რომელიც მიწითაა დაფარული.  კულტურული მემკვიდრეობის პორტალი, № 10068
შანშე II მხარგრძელი

შანშე II მხარგრძელი — ათაბაგი 1290-იანი წლებიდან 1310 წლამდე. შანშე მხარგრძელის შვილიშვილი, მანდატურთუხუცეს ივანე II მხარგრძელი ძე. ათაბაგ-ამირსპასალარი XIII ს-ის 90-იანი წლების მეორე ნახევრიდან 1310 წლამდე; მონღოლთა სამსახურში ჩამდგარი მოხელე. იმდროინდელი პოლიტიკური მოვლენების ერთ-ერთი აქტიური მონაწილე. იგი მოციქულობდა ყაზან-ყაენს ბექა ჯაყელთან, რათა მასთან აღსაზრდელად გამოეგზავნა ყრმა გიორგი (მომავალი გიორგი V). ჟამთააღმწერელი შანშეს დავით VIII-ის წინააღმდეგ მონღოლთა სადამსჯელო ექსპედიციის წევრად მოიხსენიებს. „ათაბაგ-ამირსპასალარი შაჰანშა“ იხსენიება 1310 წლის ერთ-ერთ სომხურ წარწერაში, ხოლო მხოლოდ ათაბაგად მისი ძმის, ათაბაგ ვაჰრამის, საფლავის ქვის ქართულენოვან ეპიტაფიაში. მხარგრძელი შანშე (II) — ბიბლიოვიკი
ტოღნიანის მთავარანგელოზის ეკლესია

ტოღნაღის მთავარანგელოზის ეკლესია — არქიტექტურული ძეგლი, თელავის მუნიციპალიტეტის სოფელ წინანდელში, სოფელ ცენტრიდან ჩრდილო-დასავლეთით, დაახლოებით 1 კილომეტრში. ტოღნაღის მთავარანგელოზის ეკლესია დარბაზული ტიპისაა, ნაგებია რიყის ქვის რეგულარული წყობით, რომელშიც ცალკეული ელემენტები აგურით არის გამოყვანილი. ასევე აგურითაა ნაგები საკურთხევლის კონქი. ეკლესიას ეტყობა მრავალგზის გადაკეთებისა და აღდგენის კვალი. ტაძარი აღმოსავლეთით დასრულებულია აფსიდით. აფსიდის ცენტრში თაღოვანი სარკმელია გაჭრილი, რომლის ორივე მხარეს თითო სწორკუთხა ნიშია. საკურთხევლის შუაში ქვით ნაშენი ტრაპეზი დგას. კონქი ქართული აგურისაა. სამხრეთის კედლის აღმოსავლეთ ნაწილში მაღალი, სწორკუთხა ნიშაა. შესასვლელი ერთია დასავლეთიდან, რომლის ზემოთ თაღოვანი სარკმელია. ეკლესია კამარის გარეშეა.  კულტურული მემკვიდრეობის პორტალი, № 26743
შოთა ზაზაშვილი

შოთა პეტრეს ძე ზაზაშვილი (დ. 2 ივნისი, 1946, სოფ. უდე, ახლანდ. ადიგენის მუნიციპალიტეტი) — ქართველი მათემატიკოსი. ფიზიკა-მათემატიკის მეცნიერებათა დოქტორი (1995), პროფესორი (1998). დაამთავრა თბილისის სახელმწიფო უნივერსიტეტის (თსუ) მექანიკა-მათემატიკის ფაკულტეტი (1969). 1968–1989 წლებში მუშაობდა თსუ-ის ილია ვეკუას სახელობის გამოყენებითი მათემატიკის ინსტიტუტში სხვადასხვა სამეცნიერო თანამდებობაზე. 2003–2005 იყო თსუ-ის მესხეთის ფილიალის მათემატიკისა და ასტრონომიის კათედრის გამგე, 2005–2007 წლებში — ამავე ფილიალის დირექტორი. 2009 წლიდან მუშაობს საქართველოს ტექნიკური უნივერსიტეტის უმაღლესი მათემატიკის დეპარტამენტში. ზაზაშვილის სამეცნიერო მუშაობის მიმართულებებია: დრეკადობის თეორიის სტატიკის ძირითადი, შერეული და საკონტაქტო ამოცანების მათემატიკური მოდელირება და გამოკვლევა; თხელი ანიზოტროპული დრეკადი ფირფიტის ღუნვის ძირითადი და შერეული სასაზღვრო ამოცანები; მრავალგანზომილებიანი ფიზიკური ველების ურთიერთქმედების მათემატიკური ამოცანები კომპოზიტური დრეკადი სხეულებისათვის. ენციკლოპედია „საქართველო“, ტ. 3, თბ., 2014. — გვ. 300.
გოდერძი ნარიმანიშვილი

გოდერძი ყარამანის ძე ნარიმანიშვილი (დ. 8 აგვისტო, 1953, თბილისი) — ქართველი არქეოლოგი; ისტორიის მეცნიერებათა დოქტორი. დაამთავრა თბილისის სახელმწიფო უნივერსიტეტის ისტორიის ფაკულტეტი. სხვადასხვა დროს მუშაობდა საქართველოს ისტორიის ინსტიტუტის არქეოლოგიური კვლევის ცენტრში, საქართველოს ეროვნული მუზეუმის არქეოლოგიის ცენტრში. 1989 წლიდან ხელმძღვანელობდა თრიალეთის არქეოლოგიური ექსპედიციას. კითხულობდა ლექციებს საქართველოს აგრარული უნივერსიტეტში, კავკასიის უნივერსიტეტში. „კავკასიისა და ანატოლიის ადრელითონების ხანის არქეოლოგიის პრობლემები“, საერთაშორისო კონფერენცია (2014, თბილისი) (რედაქტორი). - თბილისი, მწიგნობარი, 2014. არქეოლოგია : კავკასიის უნ-ტის ჰუმანიტ. მეცნ. სკოლის სტუდენტებისათვის (რედაქტორი). - თბილისი, კავკასიის უნ-ტის გამ-ბა., 2012. ბაქო-თბილისი-ჯეიჰანი სამხრეთ კავკასიის მილსადენი და არქეოლოგია საქართველოში (თანაავტორი). - თბილისი, 2010. ალგეთის ხეობის ანტიკური ხანის არქეოლოგიური ძეგლები (თანაავტორი). - თბილისი, 2004. გოდერძი ნარიმანიშვილი — საქართველოს ბიოგრაფიული ლექსიკონი
კოთიანეთის წმინდა გიორგის ეკლესია

კოთიანეთის წმინდა გიორგის ეკლესია — არქიტექტურული ძეგლი სენაკის მუნიციპალიტეტის სოფელ კოტიანეთში. კოთიანეთის წმინდა გიორგის ეკლესია დარბაზული ტიპისაა, თარიღდება IX საუკუნით. ნაგებია უსწორმასწორო ყორე ქვით, კირის დუღაბზე, მშენებლობაში გამოყენებულია შირიმის ქვაც. ძეგლს შესასვლელი აქვს დასავლეთიდან, ჩრდილოეთიდან და სამხრეთიდან. აღმოსავლეთის წრიულ ფასადზე გაჭრილია სამი სარკმელი, ხოლო დასავლეთით, სამხრეთით და ჩრდილოეთის მხრიდან თითო-თითო. ჩრდილოეთის, სამხრეთისა და დასავლეთის კარის ზემოთ არის გამოსახული ბოლნური ჯვარი. გარდა აღმოსავლეთის ფასადისა, ყველა მხარის კედლებზე შეიმჩნევა ბზარები.  კულტურული მემკვიდრეობის პორტალი, № 5364
ტობანიერის სამების ეკლესია

ტობანიერის სამების ეკლესია — არქიტექტურული ძეგლი ვანის მუნიციპალიტეტის სოფელ ტობანიერში. ტობანიერის სამების ეკლესია ერთნავიანი, ბაზილიკური ტიპის ტაძარია. დგას სოფლის სასაფლაოზე. ტაძარი აგებულია კირქვით, სამხრეთის მხარეს ერთი კარი და სამი ფანჯარაა, ერთი კარი დასავლეთითაც აქვს. სახურავის ნაწილი კრამიტისაა, ნაწილი თუნუქის.  კულტურული მემკვიდრეობის პორტალი, № 10107
მანე თანდილიანი

მანე თანდილიანი ( სომხ. Մանե Վանյայի Թանդիլյան ; დ. 3 აპრილი, 1973, ალავერდი, სომხეთის საბჭოთა სოციალისტური რესპუბლიკა, საბჭოთა სოციალისტური რესპუბლიკების კავშირი) — სომხეთისა და არაღიარებული მთიანი ყარაბაღის რესპუბლიკის (NKR) სახელმწიფო მოღვაწე, სომხეთის შრომისა და სოციალური უზრუნველყოფის მინისტრი (2018-2019), VI და VII მოწვევის სომხეთის ეროვნული ასამბლეის დეპუტატი. 2017-2018, 2019-2020 წწ., არაღიარებული მთიანი ყარაბაღის რესპუბლიკის სოციალური და საბინაო საქმეთა მინისტრი (2020-2021 წწ). მანე თანდილიანი დაიბადა 1978 წლის 3 აპრილს სომხეთის საბჭოთა სოციალისტურ რესპუბლიკაში, სსრკ, ლორის რაიონის ქალაქ ალავერდში. 1999 წელს დაამთავრა ერევნის სახელმწიფო პედაგოგიური უნივერსიტეტის ისტორიის ფაკულტეტი, შემდეგ სწავლა გააგრძელა სომხეთის ამერიკული უნივერსიტეტის მაგისტრატურაში ბიზნესის მართვის მიმართულებით, რომელიც დაამთავრა 2002 წელს. 2003 წელს დაიწყო მუშაობდა ფინანსურ ანალიტიკოსად, 2004 წელს ბუღალტერად მუშაობდა, 2004-2008 წლებში — მთავარ ბუღალტერად, 2009-2017 წლებში — ფინანსური დირექტორის მოადგილედ და მთავარ ბუღალტრად სხვადასხვა კერძო კომპანიაში. 2016 წლიდან მანე თანდილიანი გახდა ოფიციალურ ბუღალტერთა ასოციაციის (ACCA) წევრი. 2017-2018 წლებში იყო სომხეთის რესპუბლიკის მეექვსე მოწვევის ეროვნული ასამბლეის (RA NA) დეპუტატი, არჩეული იყო #1 საარჩევნო ოლქში პარტიათა ბლოკიდან „იელქი “ იყო. იყო ფრაქცია „იელქის“ წევრი და სომხეთის რესპუბლიკის მეექვსე მოწვევის ეროვნული ასამბლეის საფინანსო, საკრედიტო და საბიუჯეტო საკითხთა მუდმივმოქმედი კომიტეტის თავმჯდომარის მოადგილე. 2018 წლის 12 მაისიდან 2019 წლის 14 იანვრამდე ეკავა სომხეთის შრომისა და სოციალური დაცვის მინისტრის პოსტი, მაგრამ იძულებული გახდა თანამდებობა დაეტოვებინა საპენსიო რეფორმის საკითხზე ხელისუფლებასთან უთანხმოების გამო. 2018 წლის 9 დეკემბერს აირჩიეს სომხეთის რესპუბლიკის მე-7 მოწვევის ეროვნული კრების დეპუტატად მე-4 საარჩევნო ოლქიდან პარტია „ ნათელი სომხეთის “ ტერიტორიული საარჩევნო სიით. 2019 წლის 14 იანვარს დაიკავა თანამდებობა, ხოლო 2019 წლის 18 იანვარს აირჩიეს სომხეთის რესპუბლიკის ეროვნული კრების საფინანსო, საკრედიტო და საბიუჯეტო საკითხთა მუდმივმოქმედი კომიტეტის თავმჯდომარედ. 2020 წლის აგვისტოში მან თანამდებობა დატოვა ჯანმრთელობის პრობლემების გამო. 2020 წლის 2 დეკემბერს, არაღიარებული მთიანი ყარაბაღის რესპუბლიკის პრეზიდენტმა არაიკ ჰარუთუნიანმა თანდილიანი დანიშნა არაღიარებული მთიანი ყარაბაღის რესპუბლიკის სოციალური და საბინაო საქმეთა მინისტრად. 2021 წლის 1 სექტემბერს მანე თანდილიანი მინისტრის პოსტზე შეცვალა არმინე პეტროსიანმა. მანე თანდილიანი გათხოვილია და ჰყავს ორი შვილი. ↑ Mane Tandilyan named Minister of Labor, Social and Housing Affairs of Artsakh ↑ 2.0 2.1 2.2 Тандилян Мане Ваняевна. ↑ Վարչապետը չի ընդունել Մանե Թանդիլյանի հրաժարականը․ որոշել են համատեղ աշխատել․ [PM Rejects Mane Tandilyan's Resignation: Decides to work together] (In Armenian). 21 June 2018. Retrieved 13 December 2019. ↑ Мане Тандилян назначена министром социальных и жилищных вопросов Нагорного Карабаха. ↑ "Mane Tandilyan". Bright Armenia. Retrieved 13 December 2019. ↑ Президент Нагорного Карабаха назначил нового главу минтруда.
საქართველოს სსრ-ის ტერორიული მოწყობა

საქართველოს სსრ-ის ტერორიული მოწყობა — სსრკ-ის მოკავშირე რესპუბლიკის, საქართველოს სსრ-ის ადმინისტრაციული დაყოფა. რუსეთის იმპერიაში ადმინისტრაციულ-ტერიტორიული ერთეულები იყო: სამეფისნაცვლო, გუბერნია, ოლქი, ოკრუგი, მაზრა, საბოქაულო, უბანი. 1917 წლის თებერვლის რევოლუციისთანავე მოიშალა მეფისნაცვლის ინსტიტუტი და გუბერნატორის თანამდებობა. დარჩა მხოლოდ ოკრუგის, ოლქისა და სამაზრო მმართველობები. საქართველოში სამაზროდან სარაიონო დაყოფაზე გადასხვლა პროექტის სახით განხილულ იქნა 1929 წლის აპრილის საქართველოს საბჭოების V ყრილობაზე. საქართველოს სსრ, თანახმად დარაიონების პროექტისა უნდა დაყოფილიყო 9 ადმინისტრაციულ ერთეულად. ოლქები: 1. კახეთის ოლქი; 2. თბილისის ოლქი; 3. გორის ოლქი; 4. ახალციხის; 5. ქუთაისის; 6. ფოთის. ავტონომიური ერთეულები: 1. აფხაზეთის სსრ; 2. აჭარისტანის ასსრ; 3. სამხრეთ ოსეთის ავტონომიური ოლქი. გაზ. „კომუნისტი“, №78 (2424), 7 აპრილი, 1929
რუგოვას კანიონი

  რუგოვას კანიონი ან რუგოვას ხეობა ( ალბ. Gryka e Rugovës) — მდინარის კანიონი პეჯასთან ახლოს დასავლეთ კოსოვოში, ალბანეთის ალპებში, მონტენეგროს საზღვართან ახლოს . სიგრძით 25 kilometres (16 mi) 1000 მეტრის სიღრმეზე, რუგოვა ითვლება როგორც ევროპის ერთ-ერთ ყველაზე გრძელ და ღრმა კანიონად. იგი შეიქმნა წყლის ეროზიით და პეჯას მყინვრის უკან დახევით. 1985 წელს რუგოვას კანიონი გამოცხადდა როგორც ბუნებრივი მემკვიდრეობის დაცულ ძეგლად. თვალწარმტაცი ლანდშაფტის გამო. კანიონი იწყებს დავიწროებას პეჯადან დაახლოებით სამი კილომეტრის მანძილზე და აგრძელებს დავიწროებას მომდევნო ექვსი კილომეტრ მანძილზე, რაც ქმნის ციცაბო ველს, რომლითაც მდინარე პეჯა ბისტრიცა მიედინება. ის კვლავ ვიწროვდება კოსოვოსა მონტენეგროს დამაკავშირებელი რეგიონის დასავლეთ გზის გასწვრივ. ხეობის საშუალო სიღრმე 650–1000 მეტრია. კანიონი დასახლებულია როგორც აღმოსავლეთიდან, ასევე დასავლეთიდან ძირითადად ზაფხულის თვეებში. რამდენიმე ჩანჩქერი და მრავალი წყლის წყარო, როგორიცაა უჯი ი ზი (შავი წყალი) და კროი. კანიონის მეექვსე კილომეტრში არის 25 metres (82 ft) ჩანჩქერი, რომელიც გამოდის სამხრეთ მხარეს მდებარე კლდეებიდან და ეშვება. ხეობაში ასობით გამოქვაბულია ნაპოვნი, რომელთა უმეტესობა ჯერ კიდევ შეუსწავლელია. კარგად ცნობილ გამოქვაბულებს მიეკუთვნება Gryka e Madhe რომელსაც აქვს დაახლოებით 11 კმ გამოკვლეული,შავი მაკრატლის გამოქვაბული და s (კალაბას მღვიმე; სადაც ნაპოვნია უძველესი ადამიანების არქეოლოგიური ნაშთები). კანიონს აკავშირებს კარგად ცნობილი თაღოვანი ხიდი, რომლის წინაც არის კლდე სპორტსმენის ნახატით, რომელიც, სავარაუდოდ, პელაზგური პერიოდისაა. [ <span title="This claim needs references to reliable sources. (July 2023)">საჭიროა ციტირება</span> ] Gryka e Madhe (დიდი კანიონი-მღვიმე) მდებარეობს რუგოვას კანიონის მარცხენა მხარეს. ამ გამოქვაბულში კვლევა 1993 წელს დაიწყო, ის აღმოაჩინეს სლოვაკმა სპელეოლოგებმა, რომლებიც მაკედონიაში მიემგზავრებოდნენ რუგოვას კანიონის გავლით. თუმცა, მღვიმე აქამდე დიდი ხანია ცნობილი იყო ადგილობრივი მოსახლეობისთვის. გამოვლინდა, რომ მღვიმის დერეფნები ოვალური პროფილია და მას აქვს უწყვეტი მიწისქვეშა კანიონის ხასიათი. გამოქვაბულის უმაღლეს დონეზე არ არის ნალექი, ხოლო ქვედა დონეები შეიცავს დიდ, წრიულ ფორმის ქანებს. ამ დრომდე გამოკვლეულია მღვიმის ხუთი დონე. ამ დონეზე გამოვლენილია სხვადასხვა ფერის ნალექი. უხეში რელიეფის და შიგნით მყოფი ადამიანების მაღალი რისკის გამო, მღვიმეში იშვიათად შედის და კარგ მდგომარეობაშია. მღვიმე გამოიკვლეულია ექსპერტთა სხვადასხვა ჯგუფის მიერ სლოვაკეთიდან, ბულგარეთიდან, არასამთავრობო ორგანიზაცია „არაგონიტიდან“ და KEPA. რუგოვას კანიონი დიდ შესაძლებლობებს სთავაზობს ლაშქრობებს, კლდეზე მთამსვლელებს და მღვიმეების მკვლევარებს. აშენდა " ვია ფერატა ", რომელსაც "რკინის ბილიკი" უწოდეს. ის პირველი და ერთადერთია ბალკანეთში რომელიც კლდეეზე ასვლის საშუალებას აძლევს მოლაშქრეებს. პეიას საპატრიარქო, სერბეთის მართლმადიდებლური ეკლესიის ისტორიული და სულიერი ადგილი, მდებარეობს კანიონის შესასვლელთან. რუგოვას მთები რუგოვა (ხმლის ცეკვა) ↑ Archived copy. ციტირების თარიღი: 2015-01-02 ↑ შეცდომა თარგის გამოძახებისას: cite web: პარამეტრები url და title აუცილებელად უნდა მიეთითოს.. თარგი:Geographical regions of Kosovo რუგოვას სამოგზაურო გზამკვლევი თარგი:Kosovo topics
ალბანეთის ფეხბურთის ასოციაცია

  ალბანეთის ფეხბურთის ასოციაცია ( ალბ. Federata Shqiptare e Futbollit  ; FSHF ) — ფეხბურთის მმართველი ორგანო ალბანეთში . ასოციაცია დაფუძნებულია ტირანაში, ალბანეთში. ის აწყობს ალბანეთის სუპერლიგის და სუპერთასის ეროვნულ საფეხბურთო ლიგებს . ალბანეთის ქალთა საფეხბურთო ნაკრები, ალბანეთის ქალთა თასს ასევე ზედამხედველობს FSHF-ს. ასოციაცია ასევე კოორდინაციას უწევს ალბანეთის ეროვნულ საფეხბურთო ნაკრების და ალბანეთის ნაციონალურ ახალგაზრდული ფეხბურთის გუნდების საქმიანობას, როგორიცაა 21-წლამდე, 20-წლამდე, 19-წლამდე, 18-წლამდე, 17 წლამდე, 16-წლამდე და 15-წლამდე . ალბანეთის ფეხბურთის ასოციაცია დაარსდა 1930 წლის 6 ივნისს და შეუერთდა ფიფას 1932 წლის 12-16 ივნისის კონგრესზე. ასოციაცია იყო უეფას ერთ-ერთი დამფუძნებელი წევრი 1954 წელს ფაილი:FSHF Old Logo.svg 2008 წლის 14 მარტს FSHF- FIFA-მ შეაჩერა "მძიმე პოლიტიკური ჩარევის გამო". ეს ნიშნავდა იმას, რომ მათ ეროვნულ გუნდებს აეკრძალათ ოფიციალური მატჩების თამაში, წარმომადგენლებს აეკრძალათ ოფიციალური ღონისძიებები და მსაჯები ვერ მართავდნენ ფიფას სანქცირებულ მატჩებს. აკრძალვა მოიხსნა პოლიტიკური ჩარევების გარკვევით და 2008 წლის 27 მაისს ალბანეთმა ითამაშა ამხანაგური მატჩი პოლონეთის წინააღმდეგ. FSHF-ის ამჟამინდელი პრეზიდენტი არმანდ დუკაა ამ თანამდებობაზე იგი 2002 წლიდან არის და 2010 წელს არჩევნებში მესამე ვადით მოიგო 2009 წელს FSHF-სა და ალბანეთის მთავრობას დაპირისპირების დროს ქემალ სტაფას სტადიონის საკუთრებასთან დაკავშირებით. უეფა დაჟინებით მოითხოვდა, რომ სტადიონი FSHF-ის საკუთრება გამხდარიყო, რათა მასზე ინვესტიციები განხორციელებულიყო. 2011 წლის თებერვალს გადაწყდა, რომ ახალი სტადიონი, რომელიც ჩაანაცვლებს ახლანდელს ეღირება 60 მილიონი ევრო და იქნება FSHF-ს 75%, ხოლო ალბანეთის მთავრობის 25%. ტირანა (Headquarters) დურესი (Regional Office, 2011 opened) Shkodër (Regional Office, 2015 opened) Vodafone Albania მაკრონი SIGAL ტეპელენი ზენიტი ამა იუნიონბანკი ვას ტური ალბანეთის ეროვნული საფეხბურთო ნაკრები ფეხბურთი ალბანეთში ↑ „Results hint at Albanian ascension“. UEFA.com. 22 January 2015. ციტირების თარიღი: 11 January 2018. ↑ „Foto e rrallë/ Ja si e ka pritur Ahmet Zogu ekipin kombëtar të futbollit“ [Rare picture / Here's how Ahmet Zogu hosted the national football team] (ალბანური). Citynews. 27 December 2015. დაარქივებულია ორიგინალიდან — 2018-01-12. ციტირების თარიღი: 11 January 2018. ↑ „UEFA statement on Albania“. UEFA.com. 20 March 2008. ციტირების თარიღი: 11 January 2018. ↑ „Duka re-elected as Albanian FA president“. UEFA.com. 10 March 2010. ციტირების თარიღი: 11 January 2018. ↑ „Stadiumi i ri 60 milione euro“ [New stadium 60 million euros] (ალბანური). FSHF.org. 3 February 2011. დაარქივებულია ორიგინალიდან — 2018-01-12. ციტირების თარიღი: 11 January 2018. ეროვნული საფეხბურთო ასოციაცია - FSHF FSHF-ის წესდება, 2009 წ FSHF-ის დოკუმენტური ფილმი ალბანეთის ფეხბურთის ისტორიის შესახებ ალბანეთის ფეხბურთი ალბანეთი ფიფას საიტზე ალბანეთი უეფას საიტზე ეროვნული საფეხბურთო გუნდები Weltfussball ალბანეთის სპორტი albaniansport.net დაარქივებული 2012-03-24 საიტზე Wayback Machine. თარგი:Football in Albaniaთარგი:Futsal in Albaniaთარგი:Albania national football team თარგი:Sports governing bodies in Albania
სრულიად უკრაინის საბჭოების ყრილობები

სრულიად უკრაინის საბჭოების ყრილობები (უკრ. Всеукраїнський з'їзд рад) — უმაღლესი სახელისუფლებო ორგანო საბჭოთა უკრაინაში 1917-1937 წლებში. სულ ჩატარდა სრულიად უკრაინის საბჭოების 14 ყრილობა: სრულიად უკრაინის საბჭოების I ყრილობა — 24-25 (11-12) დეკემბერი 1917; სრულიად უკრაინის საბჭოების II ყრილობა — 17-19 მარტი 1918; სრულიად უკრაინის საბჭოების III ყრილობა — 6-10 მარტი 1919; სრულიად უკრაინის საბჭოების IV ყრილობა — 16-20 მაისი 1920; სრულიად უკრაინის საბჭოების V ყრილობა — 25 თებერვალი — 3 მარტი 1921; სრულიად უკრაინის საბჭოების VI ყრილობა — 14-17 დეკემბერი 1921; სრულიად უკრაინის საბჭოების VII ყრილობა — 10-14 დეკემბერი 1922; სრულიად უკრაინის საბჭოების VIII ყრილობა — 17-20 იანვარი 1924; სრულიად უკრაინის საბჭოების IX ყრილობა — 3-10 მაისი 1925; სრულიად უკრაინის საბჭოების X ყრილობა — 6-13 აპრილი 1927; სრულიად უკრაინის საბჭოების XI ყრილობა — 7-15 მაისი 1929; სრულიად უკრაინის საბჭოების XII ყრილობა — 25 თებერვალი — 4 მარტი 1931; სრულიად უკრაინის საბჭოების XIII ყრილობა — 15-22 იანვარი 1935; სრულიად უკრაინის საბჭოების XIV (საგანგებო) ყრილობა — 25-30 იანვარი 1937. Шаталина Е. П. Всеукраинские съезды советов // Енциклопедія історії України : у 10 т. / Редкол.: В. А. Смолій (голова) та ін. ; Інститут історії України НАН України. — К.: Наукова думка, 2003. — Т. 1: А — В. — 688 с. : іл. — ISBN 966-00-0734-5. Высшие органы государственной власти Украинской ССР
ვლადიმერ წითლანაძის ქუჩა

ვლადიმერ წითლანაძის ქუჩა — ქუჩა თბილისში, ისნის რაიონში (ორთაჭალა); გია გულუას ქუჩიდან ვახტანგ გორგასლის ქუჩამდე. გია გულუას ქუჩასთან მდებარე უსახელო ქუჩას რევმატოლოგის, აკადემიკოს ვლადიმერ წითლანაძის სახელი მიენიჭა 2018 წელს. აქვს ერთი შესახვევი. ცოლიკაურის ქუჩა (ყოფ. ვლადიმერ წითლანაძის ქუჩა) ↑ ქ.თბილისში, კრწანისის რაიონში, გია გულუას ქუჩასთან მდებარე უსახელო ქუჩისთვის და მასთან არსებული ერთი შესახვევისთვის რევმატოლოგის, აკადემიკოს ვლადიმერ წითლანაძის სახელის მინიჭების შესახებ. თბილისის მუნიციპალიტეტის საკრებულო (10 ივლისი, 2018). ციტირების თარიღი: 22 მარტი, 2024
ზედა ხორტის წმინდა გიორგის ეკლესია

ზედა სორტის წმინდა გიორგის ეკლესია — არქიტექტურული ძეგლი სენაკის მუნიციპალიტეტის სოფელ ზედა სორტში. ზედა სორტის წმინდა გიორგის ეკლესია კლდის უსწორმასწორო ქვით ნაშენი ერთნავიანი ბაზილიკაა, ნაგებია კირის დუღაბზე. ტაძარი გარშემოვლებულია გალავნით, რომელიც ასევე ნაშენია ადგილობრივი კლდის ქვით, ცენტრალური შესასვლელი აქვს დასავლეთით. გარდა ამისა, ტაძარს შესასვლელი აქვს ჩრდილოეთიდან და სამხრეთიდან. აღმოსავლეთის მხარე ნახევარწრიული აფსიდითაა მოწყობილი. ამ მხარეზე გაჭრილია სამი სარკმელი, რომელიც ნახევრად ჩამონგრეულია. დასავლეთით აქვს ერთი სარკმელი, ჩრდილოეთით ერთი, სამხრეთით ერთი. აღმოსავლეთით გააჩნია ცენტრალური სარკმელი. ჩრდილოეთისა და სამხრეთის შესასვლელი კარის თავზე შემორჩენილია დიდი ზომის კარგად გათლილი ქვის არქიტრავი.  კულტურული მემკვიდრეობის პორტალი, № 5160
აზერბაიჯანის საბჭოების ყრილობები

სრულიად აზერბაიჯანის საბჭოების ყრილობები (აზერ. Ümumazərbaycan sovetlər qurultayı) — უმაღლესი სახელისუფლებო ორგანო საბჭოთა აზერბაიჯანში 1921-1937 წლებში. სულ ჩატარდა აზერბაიჯანის საბჭოების 9 ყრილობა: აზერბაიჯანის საბჭოების I ყრილობა — 6 - 19.5.1921; აზერბაიჯანის საბჭოების II ყრილობა — 28.4 - 3.5.1922; აზერბაიჯანის საბჭოების III ყრილობა — 25.11 - 1.12.1923; აზერბაიჯანის საბჭოების IV ყრილობა — 10 - 16.3.1925; აზერბაიჯანის საბჭოების V ყრილობა — 18 - .3.1927; აზერბაიჯანის საბჭოების VI ყრილობა — 1 - 9.4.1929; აზერბაიჯანის საბჭოების VII ყრილობა — 9 - 16.2.1931; აზერბაიჯანის საბჭოების VIII ყრილობა — 19 - 25.1.1935; აზერბაიჯანის საბჭოების IX (საგანგებო) ყრილობა — 17.11.1936, 10 - 14.3.1937; Высшие органы государственной власти Азербайджанской ССР Azərbaycan SSR Ali Soveti (1920-1991-ci illər)